SET ดิ่งหนัก 20จุด! คาดนลท.ชะลอการลุงทุนรอทิศทางการเมือง จับตาประชุมธนาคารกลางยุโรปคืนนี้
SET ดิ่งหนัก 20จุด! คาดนลท.ชะลอการลุงทุนรอทิศทางการเมือง จับตาประชุมธนาคารกลางยุโรปคืนนี้ โดยดัชนีปิดตลาดวันนี้ที่ระดับ 1,614.99 จุด ลดลง 19.89 จุด หรือ 1.22% มูลค่าการซื้อขาย 5.25 หมื่นล้านบาท
13 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ที่ระดับ 1,614.99 จุด ลดลง 19.89 จุด หรือ 1.22% มูลค่าการซื้อขาย 5.25 หมื่นล้านบาท
10 หุ้นกดดัชนีวันนี้

ด้าน นายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยวันนี้ปรับตัวลงสวนทางตลาดหุ้นในภูมิภาคเอเชียที่ต่างอยู่ในแดนบวกกัน หลังจากที่ปัจจัยนอกประเทศดูดีขึ้น ทั้งเรื่องสงครามการค้าระหว่างสหรัฐฯ และจีน และราคาน้ำมันที่กระเตื้องขึ้น แต่สิ่งที่ทำให้นักลงทุนยังไม่กล้าเข้ามาลงทุนเป็นเพราะปัจจัยในประเทศ ทำให้นักลงทุนเลือกที่จะ Wait &amp; See ก่อน เพื่อรอดูทิศทางการเมือง
นอกจากนี้ วันนี้ตลาดฯเผชิญแรงขายมากจากหุ้นขนาดใหญ่ นำโดยหุ้น PTTEP ที่เป็นตัวกดตลาดฯเป็นหลัก ภายหลังจากที่ชนะการประมูลแหล่งบงกช-เอราวัณ แต่ผลออกมาผิดคาด จากที่ PTTEP ได้เสนอค่าคงที่ราคาก๊าซ (Pc) ไว้ต่ำแค่ 116 บาท/ล้าน BTU ทำให้ไปกดดันหุ้น PTTEP และ PTT โดยตรง รวมถึงไปลากหุ้นตัวอื่นปรับตัวลงมาด้วย
อย่างไรก็ดี คืนนี้ให้ติดตามการประชุมธนาคารกลางยุโรป (ECB) ซึ่งคาดว่าจะคงอัตราดอกเบี้ยนโยบาย ส่วนในประเทศให้ติดตาม 2 เหตุการณ์ที่จะมีผลต่อหุ้นหลายตัวในตลาดฯ คือ จับตาผลการประมูลรถไฟเชื่อม 3 สนามบินที่คาดว่าจะออกมาในเร็ว ๆ นี้ และติดตามแผนพัฒนาการผลิตไฟฟ้าของประเทศไทย (PDP)
สำหรับแนวโน้มการลงทุนในวันพรุ่งนี้ (14 ธ.ค.) นายมงคล กล่าวว่า ตลาดฯยังมีลุ้นรีบาวด์ได้แต่ก็คงจะแค่สั้น ๆ แล้วก็มาแกว่งไซด์เวย์ต่อไป พร้อมให้แนวรับ 1,600 จุด ส่วนแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTEP มูลค่าการซื้อขาย 7,630.02 ล้านบาท ปิดที่ 125 บาท ลดลง 9 บาท
PTT มูลค่าการซื้อขาย 5,154.04 ล้านบาท ปิดที่ 47.50 บาท ลดลง 1.50 บาท
ADVANC มูลค่าการซื้อขาย 1,950.20 ล้านบาท ปิดที่ 166.50 บาท ลดลง 6 บาท
SCC มูลค่าการซื้อขาย 1,874.04 ล้านบาท ปิดที่ 424 บาท ลดลง 16 บาท
KBANK  มูลค่าการซื้อขาย 1,815.71 ล้านบาท ปิดที่ 188 บาท ลดลง 2 บาท
 
ตลาดหุ้นเอเชีย
